Joof debuterte som dramatiker i 2015 med den selvbiografiske forestillingen Pavlovs Tispe som hun lagde i samarbeid med regissør og dramaturg Kai Johnsen. Pavlovs Tispe ble co-produsert av Brageteatret og Nynorskens Hus, og hadde premiere på Nynorskens Hus våren 2015. Den ble booket inn til 207 forestillinger i Skandinavia, som inkluderte en 21 ukers turné med Den kulturelle skolesekken og seks uker på repertoaret til Stockholm Stadsteater Skärholmen.